《季直经干喜得三白次师绎韵见饷走笔奉和》
宋代·曹彦约

三农一命如纸薄，已定盖藏犹不乐。
年来悭雪意如何，抟空岁不堪隃度。
新夸两白已呈祥，数日天工还作恶。
栽培玉屑界琼田，指顾同云藏碧落。
万象改容龙战野，满船空载鱼纵壑。
诗才唤起金闺人，坡上传香梅缀萼。
明当改选岁又稔，扬州骑得缠腰鹤。
家有灵光独岿然，不感鴒原惊已昨。
岂无他人和者寡，不有阿咸几落寞。
关心不见九华楼，旧游莫叹登云阁。
与我新诗字字奇，珠玉盈怀分陆橐。

作者简介：曹彦约（1157～1228）南宋大臣。字简甫，号昌谷，南康军都昌（今属江西）人。淳熙八年进士。曾从朱熹讲学，后受人之召，负责汉阳军不，因部署抗金有方，改知汉阳军。后累官宝谟阁待制、知成都府。嘉定初，为湖南转运判官，镇压郴州（今湖南郴县）瑶民起义，后任利州路（今属陕西）转运判官兼知利州，发漕司储粮减价粜与饥民、通商蠲税，并论兵柄财权并列之弊。宝庆元年，擢为兵部侍郎，迁礼部侍郎，不久又授为兵部尚书，力辞不拜，后以华文阁学士致仕，卒谥“文简”。